
H O T Ă R Â R E
· pentru aprobarea Raportului de oportunitate privind  vânzarea prin licitatie publică a imobilului situat pe strada Poligonului, nr.3

Având în vedere :
- referatul de aprobare înregistrat sub nr.3260/22.02.2022 prin care primarul oraşului Boldeşti-Scăeni propune aprobarea Raportului de oportunitate privind vânzarea prin licitatie publică a imobilului situat pe strada Poligonului, nr.3;
-  raportul de specialitate întocmit de compartimentul de resort, înregistrat sub nr. 3261/22.02.2022;
- dispoziţiile art. 363 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului;
- extrasul de carte funciară eliberat pentru numărul cadastral 25989;
- avizul secretarului general, înregistrat sub nr.3262/22.02.2022;
- avizul comisiei de specialitate a consiliului local nr. 2 - administrarea domeniului public şi privat, gestionarea serviciilor de interes local;
	În temeiul art. 129 alin. (1), alin. (2) lit. „c”, alin. (6) lit. „b”, art. 139 alin. (2) şi 196 alin. (1) lit. „a” din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:

Art.1  (1) Se aprobă Raportul de oportunitate privind vânzarea prin licitaţie publică a imobilului situat pe strada Poligonului, nr.3, imobil aparţinând domeniului privat al oraşului Boldeşti-Scăeni, conform anexei nr.1.
 (2) Imobilul are datele de identificare conform anexei nr. 2 şi configuraţia potrivit planului de amplasament şi delimitare anexat.
Art.2 (1) Se împuterniceşte executivul să achiziţioneze Raportul de evaluare pentru stabilirea preţului de piaţă al imobilului, raport ce va fi întocmit de către un expert ANEVAR, selectat prin licitaţie publică.	 
Art.3. Anexele nr. 1-2 şi planul de amplasament şi delimitare fac parte integrantă din prezenta hotărâre.
Art.4. La data intrării în vigoare a prezentei hotărâri Hotărârea Consiliului Local nr. 194/22.12.2021 privind concesionarea prin licitație publică a imobilului situat pe strada Poligonului, nr.3, se abrogă.

Art.5. Primarul oraşului Boldeşti-Scăeni, prin intermediul Serviciului patrimoniu local şi monitorizarea serviciilor publice, va duce la îndeplinire prezenta hotărâre.
Art.6. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.


                PREŞEDINTE DE ŞEDINŢĂ,                                        
   	           MORARU ANA-MARIA
                                                                                       CONTRASEMNEAZĂ
                                                                                       SECRETAR GENERAL,
                                                                                      TUDOR FLORINA NELI







Boldeşti-Scăeni, 28.02.2022

            R O M Â N I A
            JUDETUL  PRAHOVA
            ORAŞUL BOLDEŞTI - SCĂENI        
            CONSILIUL  LOCAL
            Nr.3262/22.02.2022


A  V  I  Z
===========
·  asupra proiectului de hotărâre pentru aprobarea Raportului de oportunitate privind  vânzarea prin licitatie publică a imobilului situat pe strada Poligonului, nr.3.

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru aprobarea Raportului de oportunitate privind  vânzarea prin licitatie publică a imobilului situat pe strada Poligonului, nr.3,  am constatat că acesta a fost iniţiat în conformitate cu prevederile legale în vigoare, având ca temei dispoziţiile art. 363 alin. (2) OUG nr. 57/2019 privind Codul administrativ.
	Faţă de cele de mai sus şi în conformitate cu prevederile art. 243 alin. (1)   lit.”a” din OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI







